
Plx 21/2016
BIROULUI  PERMANENT

AL

CAMEREI  DEPUTAŢILOR

    
     Vă înaintăm, alăturat, raportul asupra propunerii legislative pentru modificarea Ordonanţei de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară, trimisa spre dezbatere în fond cu adresa nr. PLx.21 din 7 martie 2016, Camera Deputaţilor fiind Prima Camera sesizata. 
În raport cu obiectul şi conţinutul său, propunerea legislativa  face parte din categoria legilor ordinare.

PREŞEDINTE,

Viorel ŞTEFAN

RAPORT
asupra propunerii legislative pentru modificarea Ordonanţei de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară 

    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond asupra propunerii legislative pentru modificarea Ordonanţei de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară , trimisa spre dezbatere în fond cu adresa nr. PLx.21 din 7 martie 2016.
Conform prevederilor art. 75 din Constituţia României, republicată, şi ale art. 92 alin. (8) din Regulamentul Camerei Deputaţilor, republicat, Camera Deputaţilor este Prima Camera sesizata.
     Propunerea legislativa  a fost avizata favorabil de către Consiliul Legislativ şi avizata negativ de către Comisia juridică, de disciplină şi imunităţi si Comisia pentru munca si protectie sociala.
    
      Propunerea legislativa  supusa dezbaterii are ca obiect de reglementare modificarea OUG 93/2012 privind infiintarea, organizarea si functionarea ASF, in scopul schimbarii modului de finantare al institutiei si controlarii veniturilor membrilor Consiliului si a personalului angajat.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativa  menţionata mai sus, în şedinţa din 5 aprilie 2016.
Din totalul de 33 de membri ai Comisiei pentru buget, finanţe şi bănci şi-au înregistrat prezenţa la dezbateri 32 deputaţi.
La dezbaterea acestei propuneri legislative au fost prezenţi, în calitate de invitaţi, reprezentanţi ai Autoritatii de Supraveghere Financiara.
    În urma examinării propunerii legislative şi a opiniilor exprimate, deputaţii prezenţi la lucrări au hotărât, cu majoritate de voturi, să supună plenului Camerei Deputaţilor respingerea propunerii legislative deoarece, subordonarea, chiar si numai din punct de vedere financiar ar impieta asupra independentei autoritatii, considerand rolul in asigurarea stabilitatii si functionarii eficiente a pietei financiare, atat bancare, cat si non-bancare, cu scopul de a asigura protectia consumatorilor de produse si servicii financiare.

    În raport cu obiectul şi conţinutul său, propunerea legislativa  face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Maria-Andreea Paul


Şef serviciu,

Giorgiana Ene

Consilier parlamentar,
 Radu Ciuperceanu

